CELEX: 31988R3771
Language: el
Date: 1988-11-28 00:00:00
Title: Κανονισμός (ΕΟΚ) αριθ. 3771/88 του Συμβουλίου της 28ης Νοεμβρίου 1988 για τον καθορισμό, στον τομέα του λυκίσκου, του ύψους της ενίσχυσης στους παραγωγούς για τη συγκομιδή του 1987

Avis juridique important

|

31988R3771

Κανονισμός (ΕΟΚ) αριθ. 3771/88 του Συμβουλίου της 28ης Νοεμβρίου 1988 για τον καθορισμό, στον τομέα του λυκίσκου, του ύψους της ενίσχυσης στους παραγωγούς για τη συγκομιδή του 1987  

Επίσημη Εφημερίδα αριθ. L 332 της 03/12/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3771/88 ΤΟΥ ΣΥΜΒΟΥΛΙΟΥ  της 28ης Νοεμβρίου 1988  για τον καθορισμό, στον τομέα του λυκίσκου, του ύψους της ενίσχυσης στους παραγωγούς για τη συγκομιδή του 1987  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3998/87 (2), και ιδίως το άρθρο 12 παράγραφος 7,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα χορήγησης ενίσχυσης στους παραγωγούς λυκίσκου για να μπορούν να πραγματοποιούν ικανοποιητικό εισόδημα· ότι το ποσό της ενίσχυσης αυτής καθορίζεται ανά εκτάριο και διαφέρει σε συνάρτηση με τις ομάδες ποικιλιών, λαμβανομένου υπόψη του μέσου εισοδήματος που πραγματοποιήθηκε στις εκτάσεις πλήρους παραγωγής συγκρινόμενου με τα μέσα έσοδα που πραγματοποιήθηκαν κατά τις προηγούμενες συγκομιδές, της κατάστασης της αγοράς και της εξέλιξης των δαπανών·  ότι, από την εξέταση των αποτελεσμάτων της συγκομιδής του 1987, προκύπτει ότι είναι ανάγκη να καθοριστεί ενίσχυση για ορισμένες ομάδες ποικιλιών λυκίσκου που καλλιεργούνται στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Όσον αφορά τη συγκομιδή 1987, χορηγείται ενίσχυση στους παραγωγούς λυκίσκου της Κοινότητας για τις ομάδες ποικιλιών που απαριθμούνται στο παράρτημα.  2. Το ποσό της ενίσχυσης καθορίζεται στο ύψος που αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 377 της 31. 12. 1987, σ. 40.  (3) ΕΕ αριθ. C 290 της 14. 11. 1988.  ΠΑΡΑΡΤΗΜΑ  Ενίσχυση που χορηγείται στους παραγωγούς λυκίσκου για τη συγκομιδή λυκίσκου 1987  1.2 //  //  // Ομάδες ποικιλιών   // Ποσό σε Ecu/εκτάριο   //    //   // Αρωματικές   // 330  // Πικρές   // 380   // Άλλες   // 370   //    //